armvectores/hy_wikipedia_2023 huggingface dataset:
Մետալուրգ (մարզադաշտ)

Անվան այլ կիրառումների համար տե՛ս՝ Մետալուրգ (մարզադաշտ, այլ կիրառումներ)
«Մետալուրգ» (ուկրաիներեն՝ Металург), ֆուտբոլային մարզադաշտ Ուկրաինայի Կամենսկոե քաղաքում։ «Ստալ Կամենսկոե» ֆուտբոլային ակումբի տնային մարզադաշտն է։ Կարող է ընդունել 2900 հանդիսականի։


== Պատմություն ==
Մարզադաշտը կառուցվել է 1933 թվականին և անվանվել է «Մետալուրգ»։


== Վերակառուցումը ==
Մարզադաշտը վերակառուցվել է 2003 թվականին։


== Տես նաև ==
Ուկրաինայի ֆուտբոլային մարզադաշտերը


== Ծանոթագրություններ ==
Սոոտագուսե (այլ կիրառումներ)

Սոոտագուսե անունը կամ տերմինը կարող է վերաբերել հետևյալ հոդվածներին․

Սոոտագուսե - գյուղ Էստոնիայի Լաեկվեռե շրջանի կազմում։
Սոոտագուսե - գյուղ Էստոնիայի Ռակե շրջանի կազմում։
Գյուղատեղի

Գյուղատեղի, հին կամ միջնադարյան լքված գյուղական բնակավայր՝ երբեմնի տների, փողոցների ու նյութական մշակույթի այլ հուշարձանների հետքերով։ Պատմական Հայաստանում գյուղերը լքվել են հիմնականում օտար նվաճողների ավերածությունների, երկրից բնակչության արտագաղթի, մասամբ էլ գյուղի տարածքում տեղի ունեցած փոփոխությունների (ջրի, աղբյուրների նվազման, ոռոգման առուների ավերման) հետևանքով։ Նման դեպքերում բնակիչները տեղափոխվել են ավելի հարմար վայրեր։ Զգալի թվով գյուղատեղիների հետքեր կան Հայաստանի լեռնային և նախալեռնային շրջաններում։
Ռարոտոնգայի թագավորություն

Ռարոտոնգայի թագավորություն, անվանվել է Ռարոտոնգա կղզու անունով, և դարձել ինքնավար թագավորություն, որը հիմնադրվել է 1858 թվականին բրիտանացիների օգնությամբ։ 1888 թվականին դարձել է Բրիտանական կայսրության գաղութը, իր իսկ խնդրանքով, իսկ 1893 թվականին գաղութի անվանումը դարձրել են Կուկի Կղզու Դաշնություն։


== Տես նաև ==
Ռարոտոնգա


== Արտաքին հղումներ ==
Կուկի կղզիների պատմությունը (իտալ.)
Գերլուսին

Գերլուսին, աստղագիտական երևույթ, որը տեղի է ունենում, երբ լիալուսինը կամ նորալուսինը համընկնում են մերձակետում գտնվելու հետ (երբ Լուսինը և Երկիրը հնարավորիս  մոտ են գտնվում իրար)։ Տեղի է ունենում Լուսնի էլիպսաձև ուղեծրի պատճառով, որով այն պտտվում է Երկրի շուրջը։ Այդ երևույթի շնորհիվ հնարավորություն ունենք տեսնելու սովորականից մեծ չափերի Լուսնի սկավառակը։

Պետք չէ շփոթել տվյալ երևույթը այսպես կոչված «լուսնային պատրանքի» հետ, որը տեղի է ունենում, երբ Լուսինը հորիզոնին շատ մոտ գտնվելու պատճառով թվում է շատ մեծ։ Գերլուսնին հակառակ երևույթը կոչվում է միկրոլուսին (անգլ.՝ micro moon), համեմատած առաջինին, այս տերմինը լայն կիրառություն չունի։
Առաջին անգամ «գերլուսին» տերմինը օգտագործվել է 1979 թվականին Dell Publishing տպագրատան հորոսկոպների ամսագրում։
Գերլուսիններից մեկը տեղի է ունեցել 2014 թվականի սեպտեմբերի 9-ին։ Վերջին ամենամեծ գերլուսինը դիտվել է 2016 թվականի նոյեմբերի 14-ին 16։54-ին։ Վերջին անգամ նման մեծության Լուսին դիտվել է 1948 թվականին, երբ Լուսինը 50 կիլոմետրով ավելի մոտ էր Երկրին։ 2015 թվականի սեպտեմբերի 27-ից 28-ի գիշերը տեղի ունեցած գերլուսինը համընկել է Լուսնի լրիվ խավարման հետ, որը դիտվել է նաև Ռուսաստանի եվրոպական մասում։ Հետաքրքիր է, որ գերլուսինը աստղագիտության մեջ չի համարվում առանձնահատուկ մի երևույթ։ Ռուս աստղագետ Սերգեյ Պոպովի կարծիքով «Դա ձանձրալի մի երևույթ է, որը տեղի է ունենում տարվա մեջ մի քանի անգամ, իսկ չափերի տարբերությունը նկատելի չէ՝ Լուսինը հսկայական չի դառնում։ Համեմատել լիալուսինը գերլուսնի հետ, նույնն է, թե համեմատել նորածին փղիկներին, որոնց տարբերությունը մեկ սանտիմետր է»։
Իրականում նոյեմբերի 16-ի գերլուսնի մասին ՆԱՍԱ-ի տվյալները վերցված են, Երկրից առավելագույն հեռավորություն ունեցող Լուսնի, թվացիալ չափերի ու պայծառության համեմատ։ Լուսնի և Երկրի միջին հեռավորությունը ըստ ՆԱՍԱ-ի տվյալների 348 400 կիլոմետր է։ Գերլուսնի ժամանակ նրանք մոտենում են չնչին տոկոսով, տեղատվության ու մակընթացության բարձրությունը շատ քիչ են տարբերվում։


== Սահմանում ==
Լուսնի էլիպսաձև ուղեծրի պատճառով, որով նա պտտվում է Երկրի շուրջը, Երկրի և Լուսնի միջև չափերը տատանվում են 357 հազար կիլոմետրից մինչև 406 հազար կիլոմետր (հեռավորությունը նրանց կենտրոնների միջև)։ Լիալուսինը մերձակետով անցնելիս երևում է 14%-ով մեծ (տրամագիծը) և 30%-ով ավելի պայծառ, քան հեռակետով անցնելիս (միկրոլուսին)։


== Ծանոթագրություններ ==
Բրովարկովսկի գյուղական խորհուրդ (Գլոբինսկի շրջան)

Բրովարկովսկի գյուղական խորհուրդ  (ուկրաիներեն՝ Броварківська сільська рада), Ուկրաինայի Պոլտավայի մարզի Գլոբինսկի շրջանում։
2001 թվականի տվյալներով Բրովարկովսկի գյուղական խորհրդում բնակվում էր 2594 մարդ։ Բնակավայրը զբաղեցնում է 68,57 կմ² տարածք։ Բնակչության խտությունը կազմում էր 37,83 մարդ/կմ²։ Խորհրդում կա 6 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ասիվ Վոժ (Զաոստրովկայի վտակ)

Անվան այլ կիրառումների համար տե՛ս՝ Ասիվ Վոժ (այլ կիրառումներ)Ասիվ Վոժ (ռուս.՝ Асыв-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Զաոստրովկա գետի ձախ ափին՝ 41 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դոնի Ռոստով ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000075571
Կոդը ըստ հիդրոլոգիական հետազոտության (ՌԴ) — 103007557
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Դոբրիկ (գյուղ, Ռախովի շրջան)

Դոբրիկ (ուկրաիներեն՝ Добрік), գյուղ Ուկրաինայի Անդրկարպատյան մարզի Ռախովի շրջանում։
2001 թվականի տվյալներով Դոբրիկ գյուղում բնակվում էր 1 106 մարդ։ Բնակավայրը զբաղեցնում է 0,79 կմ² տարածք։ Բնակչության խտությունը կազմում էր 1400 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիտիվլյանկա

Լիտիվլյանկա (ռուս.՝ Литивлянка), գյուղ Ռուսաստանի, Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեր հայրենիք

«Մեր հայրենիք», Հայաստանի ազգային օրհներգը։ Ընդունվել է 1991 թվականի հուլիսի 1-ին և հիմնված է Առաջին Հանրապետության օրհներգի վրա՝ տեքստի չնչին փոփոխություններով։ Օրհներգի տեքստը վերցված է Միքայել Նալբանդյանի «Իտալացի աղջկա երգը» բանաստեղծությունից։ Այն առաջին անգամ հնչել է 1885 թվականի մարտի 15-ին, որպես Թիֆլիսի «Արծրունի» թատրոնում կայացած հայ առաջին քառաձայն համերգի առաջին երգը։ Հետագայում այն մշակել է նաև Բարսեղ Կանաչյանը։ «Հայաստանի Հանրապետության օրհներգի մասին» օրենքն Ազգային ժողովի կողմից ընդունվել է 2006 թվականի դեկտեմբերի 25-ին։


== Օրհներգի բառերը ==
Օրհներգի խոսքերը գրվել են «Իտալացի աղջկա երգը» բանաստեղծության 1, 3, 4 և 7 տների հիման վրա։


== Պատմություն ==
Գոյություն ունեն պետական, հեղափոխական, զինվորական, կրոնական, որևէ նշանավոր անձի կամ դեպքի պատվին գրված օրհներգեր։ Հին և միջնադարյան Հայաստանում կրոնական բնույթի օրհներգեր են եղել շարականները։
«Մեր հայրենիքի» խոսքերը հիմնված են Միքայել Նալբանդյանի 1861 թվականին գրած բանաստեղծության՝ «Իտալացի աղջկա երգը» վրա, որը ավելի հայտնի է իր առաջին բառերով՝ «Մեր հայրենիք»։ Երաժշտությունը գրել է Բարսեղ Կանաչյանը 20-րդ դարի սկզբին, որից հետո 1918-1920 թվականներին այն հռչակվել է որպես Հայաստանի առաջին հանրապետության օրհներգ։
Հայաստանում խորհրդային կարգերի սահմանումից հետո բոլշևիկները փոխում են օրհներգը։ Հայկական Խորհրդային Սոցիալիստական Հանրապետության օրհներգը ստեղծվել է 1944 թվականին՝ կոմպոզիտոր Արամ Խաչատրյանի երաժշտության և բանաստեղծ Սարմենի խոսքերի հիման վրա։ Այն որպես օրհներգ հնչեց մինչև 1991 թվականը, որից հետո՝  1991 թվականի հուլիսի մեկին, Հայաստանի երրորդ հանրապետության Գերագույն խորհուրդը Հայաստանի պետական օրհներգ հաստատեց «Մեր հայրենիքը»՝ հիմք ընդունելով Հայաստանի առաջին հանրապետության (1918-1920 թթ.) օրհներգը։ Այս տեքստը նույնական չէ 1918 թվականի տարբերակի հետ, բանաստեղծական տեքստում կատարվել են որոշ փոփոխություններ։


== Ծանոթագրություններ ==


== Արտաքին հղումներ ==
Հայաստանի պետական խորհրդանիշները նախագահի կայքում
Նաջարան

Նաջարան, գյուղ Արևմտյան Հայաստանում, Բալուի գավառակում։ Գտնվում էր Արածանիի մոտակայքում, Թրխե և Պաղին գյուղերի մոտ, Բալու քաղաքից հարավ-արևմուտք։


== Պատմություն ==
Բնակչությունը կոտորվել կամ բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 45 տուն` 360 հայ բնակչով։


== Պատմամշակութային կառույցներ ==
Նաջարանն ուներ Ս. Նշան (կամ Ս. Մինաս) անունով եկեղեցի, որը կառուցված էր 1276 թվականին։ Գյուղի մոտ էր գտնվում Ս. Գևորգ ավերված եկեղեցին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Երիտասարդության կոմունիստական ինտերնացիոնալ

Երիտասարդության կոմունիստական ինտերնացիոնալ, ԵԿԻ, միջազգային երիտասարդական կազմակերպություն, Կոմունիստական ինտերնացիոնալի (Կոմինտերն) սեկցիա (1919—1943 թթ.)։ 
ԵԿԻ-ի ստեղծման գաղափարը պատկանում է բոլշևիկ հեղափոխական և կոմունիստ գործիչ Վլադիմիր Լենինին։ 
Հիմնադիր կոնգրեսը տեղի է ունեցել 1919 թվականի նոյեմբերի 20—26-ին, Բեռլինում։ Մասնակցել է 29 պատգամավոր՝ 13 երկրից։ Ընդունվել է ԵԿԻ-ի ստեղծման և Կոմինտերնի մեջ մտնելու որոշում, հաստատվել կանոնադրությունն ու ծրագիրը։ ԵԿԻ-ի բարձրագույև մարմինը կոնգրեսներն էին, դրանց միջև ընկած ժամանակաշրջանում՝ գործկոմը, որն ուներ նախագահություն և քարտուղարություն։ 
Իր խնդիրն էր համարում երիտասարդության շրջանում զանգվածային սոցիալիստական շարժում շարժում ծավալել՝ ի պաշտպանություն դրա ենթադրյալ տնտեսական, քաղաքական և մշակութային շահերի, աջակցել դրա կողմից մարքսիզմ-լենինիզմի տեսության պրոպագանդմանը, պայքարել ընդդեմ միլիտարիզմի, «պաշտպանել ԽՍՀՄ-ը»։ Սահմանված խնդիրների իրականացման ուղիներն ու միջոցները քննարկվել են ԵԿԻ-ի կոնգրեսներում (1921․ 1922․ 1924, 1928 թթ.)։ 
1935 թ.-ին ԵԿԻ-ի 56 սեկցիայում կար 3773 հազար մարդ (3500 հազար ՀամԼԿԵՄ անդամ)։ 
Երկրորդ համաշխարհային պատերազմի ժամանակ ԵԿԻ-ի գործունեությունը նպաստեց երիտասարդության հակաֆաշիստական պայքարի կազմակերպմանը։ 1943 թվականի մայիսին, Կոմինտերնի արձակումից հետո, արձակվեց նաև Երիտասարդության կոմունիստական ինտերնացիոնալը։
Աֆոնինո (գյուղ, Յարոսլավսկի շրջան)

Անվան այլ կիրառումների համար տե՛ս՝ ԱֆոնինոԱֆոնինո (ռուս.՝ Афонино), գյուղ Ռուսաստանի Յարոսլավլի մարզի Յարոսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 323 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լավհալ

Լավհալ, հայկական իգական անուն։ Առաջացել է հայերեն լավ և արաբերեն حال՝ «վիճակ, կացություն» բառերից։ Մեկ անգամ գործածվել է 15-րդ դարում։


== Գործածություններ ==
Լավհալ, կին Տավլախի և մայր տանուտեր Մարտիրոսի, ով իր վաղամեռիկ եղբոր՝ Շարիբեգի հիշատակին 1489 թվականին գրել տվեց մի Ավետարան։


== Ծանոթագրություններ ==
Շոգրինսկոե

Շոգրինսկոե (ռուս.՝ Шогринское), գյուղ Ռուսաստանի Սվերդլովսկի մարզի Արտյոմովսկի քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յալանեց (ավան, Բերշադի շրջան)

Անվան այլ կիրառումների համար տե՛ս՝ ՅալանեցՅալանեց (ուկրաիներեն՝ Яланець), ավան Ուկրաինայի Վիննիցայի մարզի Բերշադի շրջանում։
2001 թվականի տվյալներով Յալանեց ավանում բնակվում էր 7 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կոստիլևո (գյուղ, Ելնինսկի շրջան)

Անվան այլ կիրառումների համար տե՛ս՝ ԿոստիլևոԿոստիլևո (ռուս.՝ Костылево), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թայադաշ

Թայադաշ, ձմեռանոց ՀԽՍՀ Գորիսի շրջանում։ 1920-30-ական թվականներին ուներ մշտական բնակիչներ։


== Ծանոթագրություններ ==
Սոնժա

Սոնժա (ռուս.՝ Сонжа), գետ Ռուսաստանում, հոսում է Յարոսլավլի մարզով։ Գետաբերանը գտնվում է Սոտ գետի ձախ ափից 73 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վոլգա, գետը ենթաավազան չունի գետը թափվում է Վոլգա, գետի գետային ավազանը Օկի։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 08010300212110000011610
Կոդը ըստ հիդրոլոգիական հետազոտության (ՌԴ) — 110001161
Ավազանի կոդը — 08.01.03.002
Ծավալի համարը ըստ ՌԴ-ի — 10
Թողարկումը ըստ ՌԴ-ի — 0


== Ծանոթագրություններ ==
Runter mit den Spendierhosen, Unsichtbarer!

Runter mit den Spendierhosen, Unsichtbarer!, գերմանական Die Ärzte խմբի իններորդ ալբոմն է թողարկվել է 2000 թ. հոկտեմբերի 23-ին։


== Երգացանկ ==
Wie es geht (Farin Urlaub) – 3:58
Geld (Bela B.) – 3:44
Gib mir Zeit (Farin Urlaub) – 2:08
Dir (Bela B.) – 3:39
Mondo Bondage (Rodrigo González/Bela B.) – 3:01
Onprangering (Farin Urlaub) – 3:53
Leichenhalle (Rodrigo González, Farin Urlaub, Bela B.) – 3:51
Der Optimist (Bela B.) – 2:36
Alles so einfach (Farin Urlaub) – 4:25
N 48.3 (Farin Urlaub) – 2:51
Manchmal haben Frauen… (Bela B.) – 4:13
Las Vegas (Bela B.) – 1:49
Yoko Ono (Farin Urlaub) – 0:30
Rock Rendezvous (Bela B.) – 4:08
Baby (Farin Urlaub) – 4:32
Kann es sein? (Rodrigo González/Bela B.) – 2:47
Ein Sommer nur für mich (Farin Urlaub) – 2:51
Rock’n’Roll-Übermensch (Rodrigo González, Bela B.) – 4:47
Herrliche Jahre (Farin Urlaub) – 3:52


== Սինգլներ ==
2000: "Wie es geht"
2000: "Manchmal haben Frauen..."
2001: "Yoko Ono"
2001: "Rock'n'Roll-Übermensch"
Մ.թ.ա. 321


== Դեպքեր ==


== Ծնունդներ ==


== Մահեր ==
Տղվարչելի շրջան

Տղվարչելիի շրջանը (աբխ.՝ Тҟәарчал араион) Աբխազիայի Հանրապետություն վարչական միավոր է։ Մայրաքաղաքը և խոշորագույն բնակավայրը Տղվարչելն է։


== Տես նաև ==
Աբխազիայի վարչական բաժանում
Կիսամա (ազգային պարկ)

Կիսամայի ազգային պարկը անգլ.՝ Parque Nacional do Quiçama կամ Parque Nacional da Quissama) հյուսիսարևմտյան Անգոլայի ազգային պարկն է։ Այն Անգոլայում գործող միակ ազգային պարկն է, իսկ մյուսները Անգոլայի քաղաքացիական պատերազմի հետևանքով խարխուլ վիճակում են։ Պարկը գտնվում է Անգոլայի մայրաքաղաքից՝ Լուանդայից, 70 կմ հեռավորության վրա։ Այգին ընդգրկում է 3 միլլիոն ակր (12,000 կմ²)։


== Պատմություն ==
Կիսամա ազգային պարկը ստեղծվել է, որպես խաղաղ արգելոց 1938 թ.-ին։ Այն կազմավորվել է  1957 թվականին ։ 1957 թ.-ի հունվարին, այն հռչակվեց, որպես ազգային պարկ Անգոլայի անդրծովյան նահանգների պորտուգալական վարչակազմի կողմից։ Այգում մեկ անգամ եղել է խաղաղ կենդանիների առատություն, ինչպիսիք են՝ փղերը և հսկա սամույրը, սակայն 25 տարվա քաղաքացիական պատերազմի ընթացքում լայնամասշտաբ որսագողության հետևանքով կենդանիների բնակչությունը գրեթե վերացել է։ 2001 թ.-ին Կիսամա հիմնադրամը, մի խումբ անգոլացիներ և հարավաֆրիկացիներ նախաձեռնել էին «Նոյյան տապանի գործողությունը»՝ տեղափոխել կենդանիներ, հատկապես փիղ, հարևան Բոտսվանայից և Հարավային Աֆրիկայից։ Այդ կենդանիները, որոնք իրենց երկրում գերբնակված այգիներից էին, հարմարվել են փոփոխությանը։ Նոյյան տապանը պատմության մեջ իր տեսակի ամենալայն կենդանական տեղափոխությունն էր և այգու կայունությունը վերադարձավ իր բնական վիճակին։ 
2005 թվականից նաև առյուծների պահպանությունն է իրականացվում։


== Այգու հատկանիշները ==
Այգուն, արևմուտքից սահմանակից է Ատլանտյան օվկիանոսը 120կմ հեռավորության վրա։ Հյուսիսային սահմանում՝ Կվանզա գետը, իսկ հարավային սահմանում Լոնգա գետը։


== Ծանոթագրություններ ==


== Արտաքին հղումներ ==
Kissama Foundation
The Didion Group, US Kissama Reps Archived 2002-09-26 at the Wayback Machine.
Angola em Fotos
Angola em Fotos
Parques Naturais e Zonas Protegidas de Angola
Safari Tour Operators specialising on Kissama trips
Վիկտոր Էմանուիլ II

Վիկտոր էմանուիլ II (մարտի 14, 1820(1820-03-14)[…], Թուրին, Province of Turin, Թուրին - հունվարի 9, 1878(1878-01-09)[…], Հռոմ, Իտալիա), Սարդինիայի թագավոր 1849-1861 թվականներին և միավորված Իտալիայի առաջին թագավորը 1861-1878 թվականներին։ Գահ է բարձրացել հոր՝ Կարլ Ալբերտի՝ գահից հրաժարվելուց հետո։ 1850 թվականի կառավարության մեջ է ընդգրկել Կավուրին, 1852 թվականին նշանակել կառավարության ղեկավար, պաշտպանել նրա բուրժուական բարեփոխումների ծրագիրը։
1859 թվականի ավստրո-իտալո-ֆրանսիական պատերազմում Վիկտոր Էմանուիլ II-ը Ջուզեպպե Գարիբալդիին նշանակել է կամավորական կորպուսի հրամանատար, բայց ձգտել է սահմանափակել գարիբալդիականների գործողությունները։ Օգտվելով հանրապետական-դեմոկրատական թևի թուլությունից, Վիկտոր էմանուիլ II-ին հաջողվել է Իտալիան միավորել միապետական հիման վրա՝ Սարդինական թագավորությանը միացնելով Կենտրոնական և Հարավային Իտալիայի պետությունները։


== Ծանոթագրություններ ==
Աստերոիդների ցանկ (330401-330500)

Աստերոիդների ցանկ (330301-330400)  • Աստերոիդների ցանկ  • Աստերոիդների ցանկ (330501-330600)
 Աստերոիդների ցանկ (330301-330400)  • Աստերոիդների ցանկ  • Աստերոիդների ցանկ (330501-330600)
Մ.թ.ա. 236


== Դեպքեր ==


== Ծնունդներ ==


== Մահեր ==
Կրապիվնյա (գյուղ, Շառգորոդի շրջան)

Անվան այլ կիրառումների համար տե՛ս՝ ԿրապիվնյաԿրապիվնյա (ուկրաիներեն՝ Кропивня), գյուղ Ուկրաինայի Վիննիցայի մարզի Շառգորոդի շրջանում։
2001 թվականի տվյալներով Կրապիվնյա գյուղում բնակվում էր 83 մարդ։ Բնակավայրը զբաղեցնում է 0,461 կմ² տարածք։ Բնակչության խտությունը կազմում էր 180,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չեռնոբիլի մեկուսացման գոտի

Չեռնոբիլի ատոմակայանի մեկուսացման գոտի (ուկր.՝ Зона відчуження Чорнобильської АЕС), օտարման գոտի Ուկրաինայում, որը ձևավորված է Չեռնոբիլի ատոմակայանի 1986 թվականի վթարի արդյունքում։ Չնայած «բացարձակ (պարտադիր) տեղահանման տարածք» համարվելուն, հարյուրավոր ինքնաբնակների (սամոսելներ) թույլատրված է մնալ գոտում։ Ժամանակավոր հիմունքներով տարածքում են տեղակայված նաև պետական գործակալությունների աշխատակիցները։


== Ծանոթագրություններ ==


== Արտաքին հղումներ ==
Պաշտոնական կայք
Էրիդանոս (համաստեղություն)

Էրիդանոս կամ Էրիդան, համաստեղություն, որը պատկերացված է իբրև գետ. իր անունը հունարեն Պո գետից է գալիս։ Էրիդանոսը 2-րդ դարում Պտղամեոսի 48 նշած համաստեղություններից է եղել, և ժամանակակից 88 համաստեղություններից մեկի։ Ժամանակակից համաստեղություններում մեծությամբ 6-րդ է։
Էրիդանոսում է գտնվում Էրիդանոսի գերդատարկությունը (աշխարհի մի մաս, որը դատարկ է գալակտիկաներից), որը մինչ 2007 թ. աշխարհի ամենամեծ հայտնաբերված գերդատարկությունն է համարվում։ Նրա տրամագիծը մեկ միլիարդ լուսատարի է։


== Աղբյուրներ ==
Մոնրո շրջան (Թենեսի)

Անվան այլ կիրառումների համար տե՛ս՝ Մոնրո շրջան (այլ կիրառումներ)Մոնրո շրջան (անգլ.՝ Monroe County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.645 կմ² է, բնակչությունը՝ 38.961 մարդ (2000 թ. տվյալներով)։ Շրջկենտրոնն է Մեդիսոնվիլ բնակավայրը։ Կազմավորվել է 1819 թ.։
Կինտանար դե լա Սիեռա

Կինտանար դե լա Սիեռա (իսպ.՝ Quintanar de la Sierra), բնակավայր և մունիցիպալիտետ Իսպանիայում։ Գտնվում է Բուրգոս պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է՝ Սիեռա դե լա Դեմանդա շրջանում։ Տարածքը կազմում է՝ 59,68 կմ2։ Բնակչությունը՝ 2048 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 80 կմ։


== Արտաքին հղումներ ==
Ayuntamiento Archived 2017-09-12 at the Wayback Machine.
Centro de Turismo Rural LAS MAYAS.
Խաչևկա

Խաչևկա (ռուս.՝ Хачевка), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 66 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(6236) Մալարդ

(6236) Մալարդ (անգլ.՝ Mallard), աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 29-ին Վատարի Կակեիի, Մինորու Կիձավայի և Տակեշի Ուրատայի կողմից Օոհիրայում։
Միջին հեռավորությունը Արեգակից կազմում է 3,142401 ա. մ., առավելագույնը մոտենում է 2,5665 ա. մ. հեռավորության վրա և հեռանում 3,7183 ա. մ.։ Արեգակի շուրջ մեկ ամբողջական պտույտ է կատարում 2034,66 երկրային օրվա ընթացքում, իր ուղեծրով շարժվելով միջինում 0,176934 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6236) Մալարդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրոչետա դել Մոնտելո

Կրոչետա դել Մոնտելո (իտալերեն՝ Crocetta del Montello), կոմունա Իտալիայում։ Գտնվում է Վենետո մարզի Տրևիզո գավառում։ Բնակչությունը կազմում է 5714 մարդ, խտությունը՝ 220 մարդ/կմ²։ Զբաղեցնում է 16 կմ² մակերես։ Փոստային ինդեքս՝ 31035, հեռախոսային կոդ՝ 0423։


== Ծանոթագրություններ ==
Կեն Ռեմի Ստեֆան Ստրանբերգ

Կեն Ռեմի Ստեֆան Ստրանբերգ (նորվ.՝ Ken Remi Stefan Strandberg, հուլիսի 25, 1990(1990-07-25), Lyngdal, Նորվեգիա), նորվեգացի ֆուտբոլիստ, Նորվեգիայի ֆուտբոլի ազգային հավաքականի և գերմանական «Հաննովեր 96» ֆուտբոլային ակումբի պաշտպան։


== Ակումբային կարիերա ==

Ստրանբերգը ծնվել է Լյունգդալում և սկսել է իր կարիերան տեղի ֆուտբոլային դպրոցում։ 2006 թվականին սկսել է հանդես գալ «Մանդալսկամերատենեի» կազմում, որի մեծերի թիմի կազմում նա կատարում է իր նորամուտը դեռևս 15 տարեկան հասակում։ 2009 թվականին Ստեֆանը 4 տարի ժամկետով պայմանագիր է կնքում «Վոլերենգայի» հետ։ Տեղափոխությունից անմիջապես հետո նա կես տարի ժամկետ ունեցող վարձավճարային պայմանագիր կնքելով՝ համալրում է «Բրյունեի» կազմը։ Նույն տարվա ամռանը Ստրանբերգը վերադառնում է «Վոլերենգա»։ Սեպտեմբերի 12-ին կայացած «Ֆրեդրիկստադի» դեմ խաղում նա կատարում է իր նորամուտը Ֆուտբոլի Նորվեգիայի առաջնությունում։ 2010 թվականի ապրիլի 5-ին «Ստարտի» դեմ խաղում Ստեֆանը հեղինակում է իր առաջին գնդակը։ 2012 թվականին Ստրանբերգով հետաքրքրված էին գերմանական «Շտուտգարտը», անգլիական «Դերբի Քաունթին» և «Պորտսմութը» և նորվեգական «Ռուսենբերգը»։ Թիմային շարանից Ստեֆանը ընտրում է հայրենի երկրի ակումբը՝ «Ռուսենբորգը»։ Մարտի 25-ին կայացած «Բրանի» դեմ խաղում Ստեֆանը կատարում է իր նորամուտը նոր թիմի կազմում։ Իսկ օգոստոսի 5-ին «Օլեսունյի» դեմ խաղում նա հեղինակում է իր առաջին գնդակը «Ռուսենբորգի» կազմում։
2015 թվականի հունիսի 7-ին նորվեգացի պաշտպանը պայմանագիր է կնքում ռուսական «Կրասնոդարի» հետ։ Ստեֆանը հունիսի 31-ին «Ռուսենբորգի» հետ ունեցած պայմանագրի ժամկետի լրանալուց հետո ազատ գործակալի կարգավիճակով դառնում է «ցլերի» ֆուտբոլիստը։ Հուլիսի 26-ին կայացած մոսկովյան «Սպարտակի» դեմ խաղում Ստեֆանը հանդիպման երկրորդ խաղակեսում փոխարինելով Օդիլ Ահմեդովին՝ կատարում է իր նորամուտը Ֆուտբոլի Ռուսաստանի առաջնությունում։


== Միջազգային կարիերա ==
Ստրանբերգը հանդես է եկել երկրի տարբեր տարիքայինների հավաքականներում։ 2010 թվականի մայիսի 28-ին Հունգարիայի ֆուտբոլի երիտասարդական հավաքականի դեմ ընկերական խաղում Ստեֆանը կատարում է իր նորամուտը Նորվեգիայի ֆուտբոլի երիտասարդական հավաքականի կազմում։
2013 թվականի հունիսին Ստրանբերգը ընդգրկվում է Իսրայելում կայանալիք Եվրոպայի երիտասարդական առաջնության համար նախատեսված հավաքականի հայտացուցակի կազմում։ Առաջնության շրջանակներում նա նշանակվում է հավաքականի ավագ։ Հունիսի 11-ին Իտալիայի երիտասարդական հավաքականի դեմ կայացած խմբի եզրափակչային խաղում Ստեֆանը հաջողությամբ իրացնում է մրցակցի դարպասին նշանակված 11 մետրանոց հարվածը, ինչի շնորհիվ Նորվեգիայի երիտասարդական հավաքականը ոչ-ոքի է կորզում։


== Ծանոթագրություններ ==


== Արտաքին հղումներ ==
Ստրանբերգի էջը Archived 2009-04-27 at the Wayback Machine. VIF-Fotball.no կայքում
Պրոֆիլը transfermarkt.com կայքում(անգլ.)
Ընդհանուր մենամարտեր

Ընդհանուր մենամարտեր, խառը մենամարտեր, խառնամարտ (անգլ.՝ Mixed Martial Arts, MMA), մարտական, ոչ օլիմպիական ֆուլ կոնտակտ սպորտաձև, որում թույլատրվում է թե՛ ուղղահայաց և թե՛ հորիզոնական իրադրություններում կատարել հարվածներ և բռնվածքներ։
Հանդես է գալիս որպես խառը մարտարվեստ՝ պարունակելով բռնցքամարտ, ըմբշամարտ, բրազիլյան ջիու ջիցու, մուայ թայ, քիքբռնցքամարտ, կարատե, ձյուդո և այլ մարտաոճերի բաղադրիչներ։
Ըստ որոշ վարկածների, ժամանակակից խառնամարտը սերում է Հին Հունաստանի օլիմպիական խաղերում անցկացվող պանկրաթեոն մարզաձևից։ Նմանատիպ մրցումներ անցկացվել են նաև 20-րդ դարի սկզբին՝ Եվրոպայում, Ճապոնիայում և խաղաղօվկիանոսյան երկրներում։ 1920-ականներից Բրազիլիայում զարգացող և ժողովրդայնություն վայելող վալե տուդո կոչվող սպորտաձևը բրազիլյան մի ընտանիքի կողմից 1993 թվականին մտցվում է ԱՄՆ, որից անմիջապես հետո հիմնադրվում է «UFC» (Ultimate Fighting Championship) մարտական կազմակերպությունը, ինչը մինչ օրս համարվում է աշխարհի գլխավոր մարտական առաջնությունը։
Բազմաթիվ փոփոխությունների ենթարկվելով, սպորտաձևը մեծ ժողովրդայնություն է վայելում նաև փեյ-փեր-վյու վարձույթում՝ մրցելով բռնցքամարտի և պրոֆեսիոնալ ըմբշամարտի հետ։
Չնայած նրան, որ նախկինում մրցաշարերն ունեցել են նվազագույն կանոններ, սպորտը դիտվել է որպես «արյունալի սպանդ»։ Հետագայում կազմակերպիչները ստեղծել են կանոններ, ապահովել մարզիկների անվտանգությունը և հավաքել նոր հանդիսատես։ Շնորհիվ այդ ջանքերի՝ ժամանակակից «մարտեր առանց կանոնների»-ն համարվում է ամենաարագ զարգացող սպորտի տեսակներից մեկը, որի մասին վկայում է Փեյ փեր վյու վաճառքը, զանգվածային լրատվության միջոցների լուսաբանությունը, այս սպորտով զբաղվող մարզիկների թվի աճը և սպորտաձևի հետ կապված ապրանքների վաճառքը։


== Ծանոթագրություններ ==


== Արտաքին հղումներ ==
Յու Էֆ Սի պաշտոնական կայք (անգլ.)
HyeFighters.com Հայ մարտիկների ինտերնետ-բազա (անգլ.)
Հայաստանի «Արմֆայթինգ» ֆեդերացիայի պաշտոնական կայք Archived 2011-09-30 at the Wayback Machine. (հայ.)
Իլյինսկի այգի (Սանկտ Պետերբուրգ)

Իլյինսկի այգի (ռուս.՝ Ильи́нский сад), գտնվում է Սանկտ Պետերբուրգի Կրասնոգվարդեյսկի շրջանում, Հեղափոխության և Քիմիկոսների ճանապարհի կենտ կողմում, Պոտապովի փողոցի և Օխտա գետի միջև, Օխտայի մյուս ափին, Իլյինկայա ավանի և Լուբյա գետի միջև։


== Ստեղծման պատմություն ==
Իլյինսկի այգին ձևավորվել է 1980-ական թվականներին, Ռժևկա-Պորոխովյան նոր համալիրի շինարարության ընթացքում և ներառել այդ վայրի մշակութային, բնական և պատմական վայրերը։
Ինչպես Իլյինկայա ավանը, երկու կամուրջներն (Մեծ և Փոքր Իլյինսկի) իրենց անվանումը ստացել են հարևանությամբ գտնվող Սուրբ Եղիա մարգարեի տաճարից։

Իլյինսկի այգու միջոցով հոսում է Օխտա գետը՝ այգին բաժանելով երկու մասի, որոնք առանձին անուններ ունեն՝Մեծ Իլյինսկի այգի, որը գտնվում է Հեղափոխության մայրուղու կենտ համարանիշներով կողմում, Պոտապով փողոցի և Օխտա գետի միջևՓոքր Իլյինսկին` Օխտայի մյուս ափին, Իլյինսկի ավանի և Լուբյա գետի միջև։


== Պատմամշակութային օբյեկտներ ==
Առաջին փայտյա մատուռը, այստեղ կառուցվել է 1717 թվականին ի պատիվ Եղիա մարգարեի, իսկ ներկայիս տաճարը՝ 1785 թվականին, ճարտարապետ Նիկոլայ Լվովի կողմից։
Մեծ Իլյինսկի կամուրջը (հին անվանումներ` Երրորդ Օխտինսկի, Իլյինսկի), կամուրջ Կրասնոգվարդեյսկի շրջանում՝ Օխտա գետի վրա։ Սանկտ Պետերբուրգում կառուցված առաջին մոնոլիտ բետոնե կամուրջներից է։ Ստեղծված է 1912 թվականին, պահպանվել է իր նախնական տեսքով
Իլյինսկի այգու երկայնքով դեպի Հեղափոխության մայրուղի անցնում է «Կյանքի ուղիներ» «քաղաքային» տարածքը՝ «Ռժևսկի միջանցք» հուշահամալիրը, որը ստեղծվել է ճարտարապետ Վլադիմիր Լյուկյանովի նախագծով Հայրենական մեծ պատերազմում տարած հաղթանակի 40-րդ տարելիցին։ 1985 թվականին այստեղ տեղադրվել է այդ համալիրի հուշաքարերից մեկը։
Իլյինսկի այգու արևելյան հատվածում՝ Խիմկով փողոցի և Օխտա գետի միջև են գտնվում Ալեքսանդրովյան դարպասները, որը կլասիցիզմի ոճի ճարտարապետական հուշարձան է՝ Օխտինսկու շոգենավերի գործարանի նախկին դարապսներն են Սանկտ Պետերբուրգում, կառուցվել են ֆեոդոր Դեմերցովի նախագծով, 1806 թվականին։


== Պատկերասրահ ==

		
		
		


== Գրականություն ==
Городские имена сегодня и вчера: Петербургская топонимика / сост. С. В. Алексеева, А. Г. Владимирович, А. Д. Ерофеев и др. - 2-е изд., перераб. и доп. - СПб.: Лик, 1997. - 288 с. - (Три века Северной Пальмиры). - ISBN 5-86038-023-2.
Горбачевич К. С., Хабло Е. П. Почему так названы? О происхождении названий улиц, площадей, островов, рек и мостов Санкт-Петербурга. - СПб.: Норинт, 2002. - 353 с. - ISBN 5-7711-0019-6.
Зодчие Санкт-Петербурга. XIX - начало XX века / сост. В. Г. Исаченко; ред. Ю. Артемьева, С. Прохватилова. - СПб.: Лениздат, 1998. - 1070 с. - ISBN 5-289-01586-8.
Новиков Ю. В. Мосты и набережные Ленинграда / Сост. П. П. Степнов. - Л.: Лениздат, 1991. - 320 с.


== Ծանոթագրություններ ==


== Արտաքին հղումներ ==
Ильинский сад — описание и фотография места
Храм Святого Илии Пророка в народном каталоге православной архитектуры
Храм Святого Илии Пророка на сайте al-spbphoto.narod.ru
Կանաչ երիզ (նկար)

«Կանաչ երիզ» (ֆր.՝ La Raie Verte), հայտնի է նաև հեղինակային անվանումով՝ «Մադամ Մատիս» (ֆր.՝ Mme Matisse), ֆրանսիացի գեղանկարիչ և քանդակագործ, ֆովիզմի կարկառուն ներկայացուցիչ Անրի Մատիսի նկարներից։ Կտավը հեղինակը վրձնել է 1905 թվականին։ Յուղաներկով կտավի չափերն են 40,5 × 32,5 սմ։ «Կանաչ երիզ» ստեղծագործությունը այսօր պահպանվում և ցուցադրվում է Դանիայի ազգային պատկերասրահում (Կոպենհագեն, Դանիա)։


== Պատմություն և նկարագիր ==
«Կանաչ երիզ» ստեղծագործությունը, որտեղ հեղինակը պատկերել է կնոջը՝ մադամ Մատիսին, ժամանակակիցներին ապշեցրել է իր «անճոռնությամբ»։ Քննադատ Ժաք Ռիվիերը նկարի մասին արտահայտվել է հետևյալ կերպ.«Նա նկարում է ճշմարտությունը, սարսափելի ճշմարտությունը»։
Յուղաներկի քանակությունն ու գույների առատությունը կարող են դուրս գալ նույնիսկ Մատիսի սիրելի ոճի՝ ֆովիզմի ժանրի սահմաններից դուրս։ Նկարի ֆոնը զբաղեցնում է երեք տարբեր գույներից բաղկացած հարթությունը, որը և կազմում է ողջ կոմպոզիցիան։
Մադամ Մատիսի սանրվածքը հեղինակը վրձնել է սև ու կապտամանուշակագույն երանգավորումներով. այն կոմպոզիցիոն առումով հավասարակշռվում է վառ ֆոնային մանուշակագույն բծով։ Վառ վարդագույն և մուգ կանաչավուն երանգներով արված դեմքի կողմերը սահմանազատվում են նկարի բանալին հանդիսացող տարրով՝ կանաչ երիզով։ Այն հատում է մադամ Մատիսի դեմքը վերից վար և ֆոկուսավորվում է քթի վրա։
Այս տեղծագործությունը գնվել է Սառա և Մայքլ Սթայնների կողմից, որոնք էլ հենց տվել են նկարի երկրորդ, հիմնական անվանումը՝ «Կանաչ երիզ»։ Այսօր այն պահպանվում և ցուցադրվում է Կոպենհագենում՝ Դանիայի ազգային պատկերասրահում։


== Ծանոթագրություններ ==


== Արտաքին հղումներ ==
«Зелёная полоса» на сайте «Родон»
«Зелёная полоса» на сайте Государственного музея искусств Archived 2013-11-23 at the Wayback Machine. (դան.)
Ռուբեն Անղալադյան

Ռուբեն Սարգսի Անղալադյան (հունիսի 10, 1947(1947-06-10) կամ հուլիսի 10, 1947(1947-07-10), Ախալցխա, Վրացական ԽՍՀ, ԽՍՀՄ), հայ բանաստեղծ, թարգմանիչ, մշակութաբան, փիլիսոփա, ԽՍՀՄ գրողների միության անդամ 1982 թվականից, Հայաստանի Հանրապետության մշակույթի վաստակավոր գործիչ (2011)։


== Կենսագրություն ==
Ծնվել է Ախալցխա քաղաքում։ Միջնակարգ կրթությունն ստացել է տեղում։ 1965 թվականին ընդունվել է Լենինգրադի պոլիտեխնիկական ինստիտուտ, ապա փոխադրվել է Լենինգրադի համալսարան, որի դասընթացն ավարտել է 1972 թվականին։
Ռուսերեն լույս են տեսել նրա «Խորալ» (Երևան, 1975), «Կիրճ» (Երևան, 1979) բանաստեղծությունների ժողովածուները, «Լուսնյակը և ձկնիկը» (Լենինգրադ, 1985) բանաստեղծությունների և հեքիաթների ժողովածուն։
Նրա գործերը թարգմանվել են իտալերեն, վրացերեն, հունգարերեն, անգլերեն, էստոներեն և այլ լեզուներով։


== Ծանոթագրություններ ==


== Գրականություն ==
Հրեաներն ու հայերը, «Գարուն», 2001, № 2
Դյուրաբեկ սիրտը, իրիկնային հավքը և կանացի քնքշանքը իբրև հոգու որոնում, «Գարուն», 2001, № 3
Վաիբլա

Վաիբլա (էստ․՝ Vaibla), գյուղ Էստոնիայի Վիլյանդիմաա նահանգի Կոլգա-Յաանի շրջանում։
2011 թվականի տվյալներով գյուղում բնակվում էր 40 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դաշբուռուն (լեռ, Հայկական Պար)

Անվան այլ կիրառումների համար տե՛ս՝ Դաշբուռուն (այլ կիրառումներ)Դաշբուռուն , լեռ Թուրքիայի Իգդիրի մարզում՝ Հայկական Պար լեռնահամակարգում։ Մեծ Մասիսից 26-28 կմ հարավ, Սուրմալուի դաշտի հարավ-արևելքում։ Բարձրությունը՝ 961 մ։


== Ծանոթագրություններ ==
Նորշնջուղ

Նորշնջուղ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սալիեթ

Սալիեթ (վրաց.՝ სალიეთი), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 560 մետր բարձրության վրա։ Շրջկենտրոն Ճիաթուրայից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 231 մարդ։


== Ծանոթագրություններ ==
Դեյմոն Ալբարն

Դեյմոն Ալբարն (անգլ.՝ Damon Albarn, aka Genius [ˈdeɪmən ˈɔːlbɑrn], մարտի 23, 1968(1968-03-23), Լոնդոն, Միացյալ Թագավորություն), բրիտանացի երաժիշտ, որը ամենից առաջ հայտնի է որպես Blur խմբի մենակատար, ինչպես նաև Gorillaz և The Good, the Bad and the Queen նախագծերի հիմնադիր և անդամ։


== Վաղ տարիներ ==
Ալբարնը ծնվել է Լեյթոնսթուոնում (Արևելյան Լոնդոն) բոհեմյան ընտանիքում։ Դեյմոնի մայրը՝ Հեզել Ալբարնը, ծնունդով Լինքոլն կոմսությունից է։ Նա բեմի ձևավորող է աշխատել Royal Stratford East լոնդոնյան թատրոնում։ Հայրը՝ Կիտ Ալբարնը, ծնվել է Նոթինգեմ կոմսությունում։ Նա զբաղվել է կահույզի դիզայնով։ Դեյմոնի ծնողները հետաքրքրվում էին հիփի մշակույթով։ Այս ստեղծագործ ընտանիքը ընկերություն էր անում Լոնդոնի 1960-ական թվականների փսիխոդելիկ շրջանների ներկայացուցիչների հետ, այդ թվում՝ Soft Machine խմբի երաժիշտների հետ։


== Անհատական կարիերա ==
Անհատական սինգլներEP Democrazy (2003)
Everyday Robots (2014)Ստուդիական ձայնագրություններ աֆրիկացի երաժիշտների հետ համագործակցությամբMali Music (2002) (Afel Bocoum-ի, Toumani Diabaté & Friends-ի մասնակցությամբ) #81 (UK)
Music Is Your Radar (2009) (Ալբարնի Honest Jon’s լեյբլի անդամների մասնակցությամբ)
Kinshasa One Two (2011) (DRC Music-ի մասնակցությամբ)
Maison Des Jeunes (2013) (Africa Express-ի մասնակցությամբ)The Good, the Bad and the QueenThe Good, the Bad and the Queen (2007) (Թոնի Ալենի, Փոլ Սիմոնոնի և Սայմոն Թոնգի մասնակցությամբ) #2 (UK)Rocket Juice and The MoonRocket Juice & the Moon (2012) (Ֆլիի և Թոնի Ալենի մասնակցությամբ)ՕպերաներMonkey: Journey to the West (2008) #5 (UK)
Dr Dee: An English Opera (2012)ՍաունդթրեքներRavenous (1999) (with Michael Nyman)
Ordinary Decent Criminal (2000)
101 Reykjavík (2002) (with Einar Örn Benediktsson)
The Boy in the Oak (2011)


== Ծանոթագրություններ ==


== Արտաքին հղումներ ==
Blur-ի պաշտոնական կայքը(անգլ.)
Gorillaz-ի պաշտոնական կայքը(անգլ.)
The Good, the Bad and the Queen-ի պաշտոնական կայքը(անգլ.)
Blur խմբի երկրպագուների կայքը(ռուս.)
Միջերկրածովյան բազե

Միջերկրածովյան բազե (լատ.՝ Falco biarmicus), բազեների ընտանիքի խոշոր գիշատիչ թռչուն։


== Տարածվածություն ==
Ենթատեսակը տարածված է Հարավային Եվրոպայից մինչև Փոքր Ասիա և Անդրկովկաս։ Հայաստանում բնադրում է կենտրոնական մասում։


== Էկոլոգիա ==
Ապրում է լայն կիսաանապատային և լեռնատափաստանային տեղամասերի հետ հերթափոխվող ոչ բարձր ժայռոտ լեռներ խորշերի և ժայռեզրերի առկայությամբ։
Բնադրում է ժայռաքիվերին, խորշերում, ծառերի վրա, սովորաբար արևի ճառագայթներից պաշտպանված հատվածներում, նաև՝ այլ գիշատիչների հին բներում։ Սպիտակ, կարմրագորշ պտերով 3-4 ձվերի երկարությունը 50 մմ է։ Ձվադրում է տարեկան մեկ անգամ՝ մարտի առաջին կեսին-ապրիլի սկզբին։ Զարգացումը տևում է մեկ ամիս։ Ձագերը դուրս են գալիս ապրիլի վերջին-մայիսի սկզբին։ Հիմնականում սնվում են թռչուններով։


== Պահպանություն ==
Սակավաթիվ, քիչ ուսումնասիրված տեսակ է։ Գրանցված է նախկին ԽՍՀՄ Կարմիր գրքում։ Ընդգրկված է նաև ԲՊՄՄ Կարմիր ցուցակում քիչ մտահոգ կարգավիճակով։
Հիմնականում քարակաքավների թվաքանակի կրճատման հետևանքով կերային ռեսուրսները խիստ կրճատվել են։ Հայտնի է միայն մեկ զույգի առկայությունը։
Սպառնացող վտանգներից են գյուղատնտեսական նպատակներով կիսաանապատային և լեռնատափաստանային գոտիների հողերի ինտենսիվ յուրացումը և թունաքիմիկատների օգտագործումը, որը բացասական է ազդում ինչպես վերարտադրողական ունակությունների, այնպես էլ անմիջապես հասուն թռչունների վրա։ Բացասական ազդեցություն ունի նաև Մերձավոր Արևելքում որսորդական թռչունների վաճառքով զբաղվողների գործունեությունը, որը բներից ձագերին հանելու և հասուն թռչուններին բռնելու վտանգ է ներկայացնում։


== Ծանոթագրություններ ==
Մասկատ

Մասկատ (արաբ․՝ مسقط‎‎), Օմանի մայրաքաղաքն է և խոշորագույն քաղաքը։ Մասկատ նահանգապետության գլխավոր քաղաքը։ Նավահանգիստ է Օմանի ծոցի ափին։
2005 թվականի դրությամբ բնակչությունը կազմել է 650 հազար մարդ, իսկ 2015 թվականի մայիսին տեղի ունեցած մարդահամարի տվյալների համաձայն՝ 1.56 միլիոն մարդ։


== Պատմություն ==
Հին ժամանակներում Մասկաթը եղել է Խունկի ճանապարհի աննշան կետը, որով խունկը տեղափոխվում էր Հռոմեական կայսրություն։ Ռազմավարական նշանակությունը ձեռք է բերել XVI դարում, պորտուգալացիների կողմից բնակավայրը գրավվելուց հետո։ Համեմունքների եվրոպական առևտրային գործարանները և պահեստները Մասկատում գոյատևեցին մինչև 1649 թվականը, երբ քաղաքին տիրացել է Օմանի արաբական շեյխը և այն դարձրել է իր մայրաքաղաքը։ Օմանի իշխանությունների տիրությունները տարածվում էին դեպի հեռու հարավ, ընդհուպ մինչև Մոզամբիկը։ Հարստության աղբյուրը ստրկավաճառությունն էր։
1803 թվականին տեղական սուլթանը հետ է մղում վահաբականների հարձակումը։ XIX դարի կեսերին ստրկությունը պաշտոնապես վերացվել է, քաղաքն ակնում է ապրել, իսկ սուլթանն իր մայրաքաղաքը տեղափոխել է Զանզիբար։


== Տնտեսություն ==
Օմանի մոդեռնիզացման սկզբից հետո 1970 թվականին Մասկատում տեղի է ունենում ենթակառուցվածքի և ուրբանիզացման արագ զարգացում, և, ինչպես դա տեղի է ունենում աշխարհի այլ քաղաքներում, հարևան քաղաքները միավորվել են՝ ստեղծելով մեգապոլիս։
Հիմնական կենտրոնները կարող են բաժանվել երեք խմբերի՝ Արևմտյան Մասկատ, Կենտրոնական Մասկատ և Արևելյան Մասկատ։


== Տրանսպորտ ==
Քաղաքում գործում է Մասկատի միջազգային օդանավակայանը։


== Տեսարժան վայրեր ==
Քաղաքի միակ գործող մզկիթը Սուլթան Կաբուսի մզկիթն է։


== Աշխարհագրություն ==
Մասկատի տարածքը իր արվարձանների հետ միասին կոչվում է Մայրաքաղաքային շրջան։ Զբաղեցնում է մոտ 1500 կմ² տարածք։


== Կլիմա ==


== Քույր-քաղաքներ ==


== Ծանոթագրություններ ==
Կավճաներկ

Կավճաներկ, պաստել (ֆրանս. pastell, իտալ. pastello — խմորիկ)

Փափուկ, գունավոր, առանց պատյանի մատիտներ, որոնք պատրաստվում են մամլված և կաղապարված, տարբեր գույնի, տրորված փոշեներկերից. պարունակում են նաև ոչ մեծ քանակով խեժեր (արաբախեժ, տրագականտ), կաթ, երբեմն կավիճ, գիպս, ճարպաքար և այլն։
Կավճաներկով կատարված ստեղծագործություն։ Կավճաներկը մատիտներով նկարում են խավոտ մակերես ունեցող թղթի (հաճախ գունավոր), ստվարաթղթի, հիմնաշերտով ծածկված կտավի, թավշակաշու, մագաղաթի վրա։ Կավճաներկի նրբագծերի լայն կիրառումը այն մոտեցնում է գրաֆիկային։ Նրա մաքուր, լուսակիր գույները պահպանում են նախնական թարմությունն ու ուժգնությունը, իսկ խավը՝ նուրբ, թավշյա, փայլատ մակերեսը։ Կավճաներկը երբեմն ամրացնում են ֆիքսատիվով (նկարը ամրացնող և պաշտպանող անգույն լուծույթ)։ Կավճաներկի ծագումը վերագրվում է XV դ. 2-րդ կեսին։ XVII դ. վերջից կավճաներկ գործերում ուժեղացել են գեղանկարչական միտումները։ Այն ծաղկում է ապրել XVIII դ. (վարպետներից են՝ Ռ. Կառերան՝ Իտալիայում, Ժ. Շարդենը՝ Ֆրանսիայում և ուրիշներ)։ XIX դ. առաջին կեսից կավճաներկի տեխնիկայով աշխատել են է. Դելակրուան, Ժ. Միլլեն, է. Մանեն, Օ. Ռենուարը և, հատկապես, է. Դեգան (Ֆրանսիա), Մ. Լիբերմանը (Գերմանիա), Ի. Լեիտանը, Վ. Սերովը (Ռուսաստան), Մ. Չյուռլյոնիսը (Լիտվա)։ XX դ. Կավճաներկին են դիմել Պ. Բոննարը (Ֆրանսիա), Մ. Քեսսետը (ԱՄՆ), սովետական վարպետներից Ս. Մալյուտինը, Ն. Տիրսան, Կուկրինիկսները, հայ նկարիչներից Ե. Նազարյանը, Փ. Թերլեմեզյանը, Վ. Դայֆեջյանը, Գ. Խանջյանը, Հ. Անանիկյանը, Ռ. Ադալյանը և ուրիշներ։
Չերկասովո (այլ կիրառումներ)

Չերկասովո, կարող է վերաբերել՝

Չերկասովո - գյուղ Ռուսաստանի Լենինգրադի մարզի Վիբորգսկի շրջանի կազմում։
Չերկասովո - գյուղ Ռուսաստանի Վլադիմիրի մարզի Պետուշինսկի շրջանի կազմում։
Իսլանդական երաժշտություն

Իսլանդական երաժշտությունը Քրիստոնեություն ընդունելուց հետո տարածվել է գրիգորյան, ապա՝ բողոքական խորալը։ Եկեղեցական երաժշտությանը զուգընթաց զարգացել է ժողովրդական երաժշտությունը (հիմնականում առանց նվգակցության երգը)։ Երաժշտական գործիքներից են լանգշպիլը (աղեղնավոր) և ջութակը։ 19-րդ դարի վերջին զարգացել է պրոֆեսիոնալ երաժշտությունը, հիմնադիրն է ազգային հիմնի հեղինակ Ս. Սվեյնբյոռնսոնը։ 20–րդ դարի կոմպոզիտորներից են Պ. Իսոուլֆսոնը, է. Տորոդսենը, Ա. Սնորասենը, երգչուհիներից՝ Ֆ. Պալդոաը, Գ. Սիմոնարը, երգիչներից՝ Ս. Իսլանդին, Ֆ. Վեյսգասապելը դաշնակահարներից՝ Ա. Բեյնտենենսոնը։ Ռեյկյավիկում գործում են Իսլանդական պետական սիմֆոնիկ նվագախումբը (հիմնադրվել է 1950 թվականին), երգչախմբեր, կամերային անսամբլներ, երաժշտական ընկերություններ։
Կաղապար:Իսլանդիա-անավարտ
(9933) Ալեկսեև

(9933) Ալեկսեև (անգլ.՝ Alekseev), աստերոիդ աստերոիդների հիմնական գոտում։ Հայտնաբերվել է 1985 թվականի սեպտեմբերի 19-ին Նիկոլայ և Լյուդմիլա Չեռնիխների կողմից Նաուչնիում։
Միջին հեռավորությունը Արեգակից կազմում է 2,152713 ա. մ., առավելագույնը մոտենում է 1,8482 ա. մ. հեռավորության վրա և հեռանում 2,4572 ա. մ.։ Արեգակի շուրջ մեկ ամբողջական պտույտ է կատարում 1153,66 երկրային օրվա ընթացքում, իր ուղեծրով շարժվելով միջինում 0,312051 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9933) Ալեկսեև աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սան Վինչենցո

Սան Վինչենցո  (իտալերեն՝  San Vincenzo), կոմունա Իտալիայի Տոսկանա մարզի Լիվոռնո գավառում։
Բնակչությունը կազմում է 6528 մարդ (2008 թվականի տվյալներով)։ Բնակչության խտությունը՝ 198 մարդ/կմ²։ Տարածքը՝ 33 կմ²։ Փոստային ինդեքս՝ 57027։ Հեռախոսային կոդ՝ 0565։
Բնակավայրի հովանավորն է սուրբ Սան Վիսենսո Սերերին։


== Ժողովրադգրություն ==
Բնակչության աճը։


== Կոմունային վարչակազմ ==
Հեռախսահամար։ 0565 707111
Գլխավոր կայք։ http://www.comune.san-vincenzo.li.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Արտավազդ Հովակիմյան

Արտավազդ Անուշավանի Հովակիմյան (օգոստոսի 23, 1938, Թովուզ, ՀԽՍՀ - հուլիսի 28, 1995, Երևան, ՀՀ), հայ բանաստեղծ, արձակագիր, ՀՀ Գրողների միության անդամ 1966 թվականից։ 


== Կենսագրություն ==
Արտավազդ Հովակիմյանը 1963 թվականին ավարտել է Երևանի մանկավարժական ինստիտուտի լեզվագրական ֆակուլտետը։ Աշխատել է որպես մշակույթի տան վարիչ, սրբագրիչ, Երևանի էլեկտրալամպերի գործարանի «Իլյիչի լամպեր» թերթի գրական աշխատող, հեռուստատեսության ստուդիայում խմբագիր, ՀԼԿԵՄ Կենտկոմում հրահանգիչ, Երևանի Խաչատուր Աբովյանի անվան հայկական մանկավարժական ինստիտուտի «Մանկավարժ» թերթի խմբագիր։ 1969 թվականից եղել է նույն ինստիտուտի հոգեբանության գիտահետազոտական լաբորատորիայի գիտաշխատողներից։


== Երկեր ==
«Շավիղ» (բանաստեղծությունների ժողովածու), 1959 թ
«Կրակոց», 1963 թ
«Խաղաղ կիսակայարանում» (պատմվածքներ), 1967 թ
«Իլյիչի արմավենին», 1970 թ
«Հեքիաթների բացատը», 1973 թ
«Շրջադարձ» (վեպ), 1976 թ


== Ծանոթագրություններ ==


== Աղբյուրներ ==
Հայկ Խաչատրյան (1986)։ Գրական տեղեկատու։ Երևան: «Սովետական գրող»։ էջ էջ 303
Սիգրիդ Հպարտ

Սիգրիդ Հպարտ (շվեդերեն՝ Sigrid Storråda 968 - 1014), Էրիկ VI Հաղթականի և Սվեն Ֆորկբիարդի կիսալեգենդար կինը՝ սկանդինավյան սագաների հերոսուհի։


== Կենսագրություն ==
Համաձայն մի շարք սկանդինավյան սագաների և շվեդական տարեգրությունների, մասնավորապես, Catalogus Regum Sveciae (1333), Շվեդիայի առաջին քրիստոնյա թագավոր Օլաֆ Շոտկոնունգի մայրը Սիգրիդ Հպարտն էր, ում անունով էլ կոչվել է Սիգրիդլաֆը։
«Երկրի շրջանակը»՝ սկանդինավյան սագաների հավաքածու, ներկայացնում է Սիգրիդին որպես գեղեցիկ, բայց վրիժառու կին։ Էրիկ Հաղթականի հետ ամուսնությունը հաջողությամբ չպսակվեց և շուտով վերածվեց թշնամանքի, որի պատճառով Սիգրիդը որդու հետ վտարվեց հոր կալվածքներ։ Էրիկի մահից հետո շատ ազնվականներ սկսեցին փնտրել Սիգրիդի ձեռքը։ Չափից ավելի համառություն ցուցաբերած Հարալդ Գրենսկեն ու Գարդարիկի Վիսավալդը Սիգրիդի ծառաները նրա հրամանով այրեցին։ 
Սիգրիդի ձեռքի հաջորդ հավակնորդը՝ Նորվեգիայի թագավոր Օլաֆ Տրիգվասոնը, պահանջեց, որ նա քրիստոնեություն ընդունի։ Սիգրիդը պատասխանեց, որ չի հրաժարվի իր նախնիների հավատքից։ Զայրացած Օլաֆը բռունցքով հարվածեց նրա դեմքին։ Սիգրիդը հանգիստ ասաց. «Սա քեզ մահվան կտանի»։ Վրեժ լուծելու համար Սիգրիդն ամուսնացավ Դանիայի թագավոր Սվեն Ֆորկբեարդի հետ, ով թշնամություն ուներ Օլաֆի հետ։ Այս ամուսնության մեջ նա ծնեց երկու որդի՝ Դանիայի ապագա թագավորներ Հարալդին և Կնուդին, ինչպես նաև երեք դուստր։ Մոտ 1000 թվականին Շվեդիայի թագավոր դարձած Սվեն Ֆորկբերդի և Օլաֆ Շոտկոնունգի միացյալ բանակը հաղթեց նորվեգացիներին Սվոլդերի ծովային ճակատամարտում։ Օլաֆ Տրիգվասոնը զոհվեց։ 


== Նախատիպը ==
Անհասկանալի է, թե արդյոք Սիգրիդն իրական անձնավորություն է եղել։ Որոշ գիտնականներ նրան նույնացնում են Էրիկի և, հավանաբար, Սուեյնի փաստագրված լեհ կնոջ հետ, որը հիշատակվում է միջնադարյան մատենագիրների կողմից և որոշ ժամանակակից պատմաբանների կողմից հիշատակվում է որպես «Սվիետոսլավա» (լեհ.՝ Świętosława), սակայն Սիգրիդին վերագրվող պոտենցիալ ամուսինները ապրել են տարեթվերի լայն շրջանակում, և ժամանակակից այլ գիտնականներ կարծում են, որ Սիգրիդը կարող է լինել մի քանի պատմական կանանց միավորում։


== Ծագումնաբանություն ==


== Ծանոթագրություններ ==


== Գրականություն ==
Адам Бременский. Деяния архиепископов Гамбургской церкви // Адам Бременский, Гельмольд из Босау, Арнольд Любекский. Славянская хроника / Перевод с лат. И. В. Дьяконова, Л. В. Разумовской, редактор-составитель И. А. Настенко. — М.: «СПСЛ», «Русская панорама», 2011. — С. 8—150. — (MEDIÆVALIA: средневековые литературные памятники и источники). — ISBN 978-5-93165-201-6.
Օտիկու

Օտիկու (էստ․՝ Otiku), գյուղ Էստոնիայի Յարվամաա նահանգի Պաիդե շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(3126) Դավիդով

(3126) Դավիդով (անգլ.՝ Davydov), աստերոիդ աստերոիդների հիմնական գոտում։ Հայտնաբերվել է 1969 թվականի հոկտեմբերի 8-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,002035 ա. մ., առավելագույնը մոտենում է 2,6745 ա. մ. հեռավորության վրա և հեռանում 3,3295 ա. մ.։ Արեգակի շուրջ մեկ ամբողջական պտույտ է կատարում 1899,86 երկրային օրվա ընթացքում, իր ուղեծրով շարժվելով միջինում 0,189487 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3126) Դավիդով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վալդոմա

Վալդոմա (ռուս.՝ Валдома), գյուղ Ռուսաստանի Լենինգրադի մարզի Կիրովսկի շրջանի կազմում։
Բնակչությունը 2011 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոսան լեզ Ալպիյ

Մոսան լեզ Ալպիյ (ֆր.՝ Maussane-les-Alpilles), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2012 թվականի դրությամբ կազմում է 2242 մարդ, բնակչության խտությունը` 70.95 մարդ/կմ²։ Բնակավայրը զբաղեցնում է 31.60 կմ² տարածք։


== Աշխարհագրություն ==
Գտնվում է Փարիզ քաղաքից 610 կմ հարավ, Մարսել քաղաքից` 70 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1281 աշխատունակ (15-64 տարեկան)  բնակիչ, որոնցից ակտիվ էին 861-ը, իսկ ոչ ակտիվները` 420։ Ակտիվության ցուցանիշը կազմում է 67,2 %։ 861 աշխատունակ մարդկանցից աշխատել է 766 անձ (404 տղամարդ և 362 կին)։ Գործազուրկ են եղել 95 անձ (38 տղամարդ և 57 կին)։ 420 անաշխատունակներից 103-ը եղել են աշակերտներ կամ ուսանողներ, 169-ը` թոշակառուներ, իսկ 148-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==